أخذوها روحي
أخذوها روحي وياكم أخذوها .. ﭼف أبو فاضل راية علـﮔوها
قولوه يمك يستحي يمد أيده .. شيه شاف جفينك عليك إبعيدة
الله عليكم هيج وصلوها
ذمة وصيتي هيج وصلوها
-
مو كافي روحي أخذوا حتى أيامي
كل اللي شفته بصحوته و احلامي
قولوه عطشانك يجود الضامي
هالواقف بابك يا عيد صيامي
كل شيء أخذتوا وياكم أخذوا عيوني
وهالنوب هم ردوا علي وأخذوني
أخذوني طير بصحنه ربوها
هسه آنا اريدن يمه هاي الساعة
أبحر بمركب شوق روحي شراعه
قلبي عشق عباس حلو أطباعه
نعم الأخو نعم الصبر والطاعة
لمن شبقته أشبق آنا بروحي
تردلي روحي وآنا اصيحن روحي
ما أريد روحي يمه ودوها
هاي أخو زينب آنا جيت لدارك
قاصد دنيتك وأنت آمن جارك
أروي عطش روحي بدمع زوارك
يا قمر يالـ بس النجم خطارك
القلب يرجف خل يدق الحيل
ما يهيد يمك راد يغفى الليل
روحي عله حبه لا توصوها
أرسل عيوني العاشقات اطيوفه
الله عليكم طوفي بيها جفوفه
ما أوقف بطوله آنا ساعة شوفه
ما أمشي بس يأخذني راجي ضيوفه
أوصل لشباجه وأقضن بابه
وانسطل بتبين جمع أحبابه
هاي وصيتي يالـ سمعتوها
,